**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

Upravni odjel za pravne poslove

i strateško upravljanje

KLASA: 008-02/23-01/05

URBROJ: 2181-39-04-1-23-02

Podstrana, 06. studenog 2023. godine

Upravni odjel za pravne poslove i strateško upravljanje Općine Podstrana temeljem članka 11. Zakona o pravu na pristup informacijama („Narodne novine“ broj 25/13, 85/15, 69/22) objavljuje

**Informaciju o upućivanju nacrta prijedloga Odluke o visini paušalnog poreza za djelatnosti iznajmljivanja i smještaja u turizmu na području Općine Podstrana**

**na savjetovanje s javnošću**

Općina Podstrana započela je postupak donošenja Odluke o visini paušalnog poreza za djelatnosti iznajmljivanja i smještaja u turizmu na području Općine Podstrana temeljem Zakona o porezu na dohodak („Narodne novine“ broj 115/16, 106/18,121/19, 32/20, 138/20, 151/22 i 114/23) i Pravilnika o paušalnom oporezivanju djelatnosti iznajmljivanja i organiziranja smještaja u turizmu (Narodne novine, broj 1/19, 1/20, 1/21 i 156/22).

Tijelo nadležno za provedbu postupka savjetovanja s javnošću u postupku donošenja predmetne Odluke je Upravni odjel za pravne poslove i strateško upravljanje.

Nacrt prijedloga predmetne Odluke je objavljen na mrežnoj stranici Općine Podstrana [www.podstrana.hr](http://www.podstrana.hr)

Savjetovanje s javnošću glede nacrta prijedloga Odluke traje od 07. studenog 2023. godine do 07. prosinca 2023. godine.

Ovim putem poziva se cjelokupna zainteresirana javnost da svojim prijedlozima i primjedbama doprinesu donošenju Odluke o visini paušalnog poreza za djelatnosti iznajmljivanja i smještaja u turizmu na području Općine Podstrana.

Svoje primjedbe i prijedloge možete u pisanom obliku na popunjenom propisanom obrascu dostaviti zaključno sa 07. prosinca 2023. godine na adresu elektronske pošte [pisarnica@podstrana.hr](mailto:pisarnica@podstrana.hr)

Svi u roku pristigli prijedlozi i primjedbe će se razmotriti, a oni prihvaćeni, implementirati u konačni prijedlog Plana. Po isteku roka za dostavu primjedbi i prijedloga izradit će se i objaviti Izvješće o provedenom savjetovanju s javnošću, koje sadrži zaprimljene primjedbe i prijedloge te očitovanja o razlozima za neprihvaćanje pojedinih primjedbi i prijedloga. Izvješće će se objaviti na mrežnoj stranici Općine Podstrana [www.podstrana.hr](http://www.podstrana.hr)

Pročelnica

Božena Perišić, dipl.iur.